Valentina Beg je krajem veljače sudjelovala na Županijskom natjecanju iz tehničke kulture u Pazinu gdje je osvojila 8. mjesto.

*Ovo ti je već drugo županijsko natjecanje iz tehničke kulture, jesi li ovaj put imala manju tremu?*

**Da, ovaj sam put imala malo manju tremu jer sam znala što će otprilike biti i kako će žiri ocjenjivati.**

*Jesi li zadovoljna postignutim uspjehom?*

**Zadovoljna sam što sam sudjelovala na županijskom natjecanju, a i konkurencija je bila jaka, tako da sam zadovoljna svojim plasmanom.**

*Koliko ste se dugo i kako pripremali?*

**Imali smo jako malo vremena između županijskog i školskog natjecanja, a vježbala sam po pitanjima iz radne bilježnice.**

*Je li ti bio teži praktični ili teoretski dio?*

**Teži mi je bio teoretski dio jer je sadržavao gradivo koje još nismo učili, a u praktičnom djelu mi je falilo malo vremena.**

*Možeš li nam opisati proces i način bodovanja na praktičnom djelu?*

**Ocjenjuje se estetski izgled, mjerilo i mjere svaku dužinu na projektu, gledaju ako je svaki dio na svom mjestu, gleda se i urednost, funkcionalnost, a na kraju predstavljamo svoj rad i to donosi do 20 bodova.**

*Jesi li stekla nova prijateljstva na natjecanju?*

**Jesam, upoznala sam učenike iz OŠ Tar jer su oni išli s nama i još neke natjecatelje u kategoriji šestih razreda. Još želim reći da su na natjecanju iz tehničke kulture jednako zastupljeni i dječaci i djevojčice.**

*Planiraš li se i sljedeće godine prijaviti na natjecanje?*

**Ako bude bilo, svakako ću se prijaviti.**

*Jesi li sudjelovala i na drugim natjecanjima?*

**Jesam, na natjecanju iz geografije (školskom).**

*Hvala ti na intervjuu, nadam se da ćeš i dalje nastaviti nizati uspjehe.*

**Hvala i tebi.**

*Doviđenja!*

Razgovarala: Anna Beg